**NOTĂ DE FUNDAMENTARE**

**Secţiunea 1.**

**Titlulproiectului de act normativ**

|  |
| --- |
| **Hotărâre a Guvernului privind modificarea datelor tehnice și actualizarea valorii de inventar a unui imobil reprezentând teren în Anexa nr. 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului și transmiterea unui sector de drum naţional, inclusiv a terenului aferent, din domeniul public al statului și din administrarea Ministerului Transporturilor, Infrastructurii și Comunicațiilor, în domeniul public al municipiului Făgăraș,** precum şi declasarea acestuia din categoria funcţională a drumurilor de interes naţional şi încadrarea acestuia în categoria funcţională a drumurilor de interes local |

**Secţiunea 2.**

**Motivele emiterii actului normativ**

|  |  |
| --- | --- |
| 1. Descrierea situaţiei actuale | Drumurile publice din România reprezintă componente principale ale sistemului naţional de transport şi constituie obiectul exclusiv al proprietăţii publice.  Cadrul general al politicii Guvernului constă în asigurarea şi susţinerea unei infrastructuri adecvate dezvoltării din punct de vedere socio-economic a obiectivelor, prin modernizarea, dezvoltarea şi administrarea eficientă a sectorului rutier, cu accent pe extinderea numărului de autostrăzi, modernizarea şi lărgirea drumurilor existente, a podurilor şi a tuturor facilităţilor aferente.  Drumul cunoscut sub denumirea "Varianta ocolitoare a Municipiului Făgăraș", are o lungime de 5,93 km, se desprinde din DN1 km 232+315, ocolește Municipiul Făgăraș din partea de nord, intersectează DJ 104 în zona podului peste râul Olt și revine în DN1 la km 236+384.  Având în vedere că, suprafața de teren aferentă sectorului de drum Varianta ocolitoare a Municipiului Făgăraș, înscrisă la nr. MFP 152718 în Anexa nr. 16 la Hotărârea Guvernului nr. [1705/2006](file:///C:\Users\User\sintact%204.0\cache\Legislatie\temp135806\00098713.htm) pentru aprobarea inventarului centralizat al bunurilor din domeniul public al statului, cu modificările și completările ulterioare, este de 10 ha, cât și faptul că după întabularea în cartea funciară a sectorului de drum a rezultat o suprafață de 9,1826 ha, este necesară modificarea descrierii tehnice.  Astfel, urmare acestei modificări, se impune și corectarea valorii de inventar a imobilului teren, înregistrat la numărul M.F.P. 152718 din Anexa nr.16 la Hotărârea Guvernului nr. [1705/2006](file:///C:\Users\User\sintact%204.0\cache\Legislatie\temp135806\00098713.htm), cu modificările și completările ulterioare.  Aceasta a fost reevaluată conform Procesului Verbal de reevaluare ataşat adresei nr. 53/765/23.12.2019.  Totodată, autoritatea publică locală propune transmiterea dreptului de proprietate asupra drumului și a terenului aferent acestuia, în scopul modernizării sectorului de drum ce face obiectul prezentului proiect, prin realizarea unor investiții la nivel local, care conduc la încetarea uzului sau interesului public național pentru acest sector de drum.  Menţionăm faptul că, uzul şi interesul public al statului va înceta după aprobarea prezentului proiect de act normativ de trecere a respectivului drum şi a terenului aferent acestuia din domeniul public al statului şi din administrarea Companiei Naţionale de Administrare a Infrastructurii Rutiere S.A. în domeniul public al municipiului Făgăraş, judeţul Braşov.  Adoptarea proiectului de hotărâre asigură premisele implicării Consiliului Local Făgăraş în realizarea unor proiecte având ca obiective principale modernizarea şi refacerea drumului existent.  Autoritatea locală va identifica surse financiare proprii, surse guvernamentale sau surse externe pentru realizarea obiectivului de investiţie. Realizarea unei artere de ocolire a municipiului ar descongestiona traficul rutier în intravilan şi ar duce la o conservare a imobilelor de pe traseul tranzitului şi nu în ultimul rând ar duce la facilitatea legăturilor între localităţile limitrofe.  Modernizarea sectorului de drum național cunoscut sub denumirea „Variantă ocolire Municipiul Făgăraș“ ar descongestiona traficul rutier în intravilanul localității și ar duce la o conservare a imobilelor de pe traseul tranzitului și nu în ultimul rând ar conduce la facilitatea legăturilor între localitățile limitrofe.  Astfel, Consiliul Local al Municipiului Făgăraș a adoptat Hotărârea nr. 302/11.12.2019 privind trecerea sectorului de drum național cunoscut sub denumirea "Variantă ocolire Municipiul Făgăraș, din domeniul public al statului și din administrarea Ministerului Transporturilor Infrastructurii și Comunicațiilor, în domeniul public al Municipiului Făgăraș, precum şi declasarea acestuia din categoria funcţională a drumurilor de interes naţional şi încadrarea acestuia în categoria funcţională a drumurilor de interes local, prin care au fost introduse dispoziții în ceea ce privește uzul de interes local în scopul fluidizării traficului și creșterii calității vieții cetățenilor urbei, prin realizarea unor investiții.  Varianta ocolitoare a Municipiului Făgăraș în lungime de 5,93 km, urmează să treacă din domeniul public al statului şi din administrarea Ministerului Transporturilor, Infrastructurii și Comunicațiilor, în domeniul public al municipiului Făgăraș, la data promovării prezentului proiect de hotărâre a Guvernului.  Precizăm că, Varianta ocolitoare a Municipiului Făgăraș este înregistrată în inventarul centralizat al bunurilor din domeniul public al statului, respectiv în Anexa nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, sub nr. MFP 152717, pentru drum, respectiv nr. M.F.P. 152718, pentru teren. |
| 11. În cazul proiectelor de acte normative care transpun legislaţie comunitară sau crează cadrul pentru aplicarea directă a acesteia | Proiectul de act normativ nu se referă la acest domeniu. |
| 2.Schimbări preconizate | Astfel, prin prezentul proiect de hotărâre a Guvernului, se propune:  - modificarea datelor tehnice a imobilului teren având nr. MFP 152718 cuprins în Anexa nr. 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare, aflat în administrarea Ministerului Transporturilor, Infrastructurii și Comunicațiilor, ca urmare a înscrierii bunului în cartea funciară.  - corectarea valorii de inventar a imobilului teren având nr. MFP 152718 cuprins în Anexa nr. 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.  - transmiterea către Consiliul Local al Municipiului Făgăraș a "Variantei ocolitoare a Municipiului Făgăraș" în lungime de 5,93 km, ce se desprinde din DN1 km 232+315, ocolește municipiul Făgăraș din partea de nord, intersectează DJ 104 în zona podului peste râul Olt și revine în DN1 la km 236+384, în scopul realizării lucrărilor de modernizare.  - trecerea din domeniul public al statului şi din administrarea Ministerului Transporturilor, Infrastructurii și Comunicațiilor, în domeniul public al municipiului Făgăras, la data promovării prezentului proiect de hotărâre a Guvernului.  - declasarea acesteia din categoria funcţională a drumurilor de interes național și încadrarea în categoria funcţională a drumurilor de interes local.  Încadrarea acestui sector de drum se realizează în conformitate cu prevederile art.12 alin.(1) din Ordonanţa Guvernului nr. [43/1997](file:///C:\Documents%20and%20Settings\User\sintact%204.0\cache\Legislatie\temp328484\00022929.htm) privind regimul drumurilor, republicată, cu modificările şi completările ulterioare, prin care se precizează că: ,,*încadrarea unui drum din categoria funcţională a drumurilor de interes naţional în categoria funcţională a drumurilor de interes judeţean sau în categoria funcţională a drumurilor de interes local, precum şi din categoria funcţională a drumurilor de interes judeţean sau de interes local în categoria funcţională a drumurilor de interes naţional se face prin hotărâre a Guvernului, la propunerea autorităţii care urmează să îl preia în administrare*”. |
| 3.Alte informaţii | Terenul înscris în Anexa nr. 16 la Hotărârea Guvernului nr. [1705/2006](file:///C:\Users\User\sintact%204.0\cache\Legislatie\temp135806\00098713.htm) pentru aprobarea inventarului centralizat al bunurilor din domeniul public al statului, cu modificările și completările ulterioare, la nr. MFP 152718 în suprafață de 10 ha, aferent "*Variantei ocolirea Municipiului Făgăraș"*, a fost evaluat în conformitate cu Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, rezultând o valoare de inventar de 898.779 lei.  Această valoare de inventar a fost calculată, în baza Procesului Verbal de Constatare și Identificare încheiat în anul 2006 (de unde au fost luate în considerare toate elementele drumului național, îmbracaminte rutieră, acostamente, șanțuri, zona de siguranță), cât și a Normelor de aplicare a Ordonanţei Guvernului nr. 43/1997 privind regimul drumurilor, republicată, cu modificările și completările ulterioare.  Totodată, după întocmirea documentației cadastrale și intabularea în cartea funciară a sectorului de drum "*Varianta ocolire a Municipiului Făgăraș"*, a rezultat suprafața de 9,1826 ha, conform extraselor de CF nr. 106390, nr. 106389, nr. 106392, nr. 106393, nr. 106391, nr. 105694, nr. 106394, 105692, nr. 105690, nr. 105689, nr. 105691.  Această valoare de inventar a fost calculată, în baza Procesului Verbal de Constatare și Identificare încheiat în anul 2006 (de unde au fost luate în considerare toate elementele geometrice ale drumului național, parte carosabila, acostamente, șanțuri, zona de siguranță), cât și a Normelor de aplicare a Ordonanţei Guvernului nr. 43/1997 privind regimul drumurilor, republicată, cu modificările și completările ulterioare.  Totodată, după întocmirea documentației cadastrale și intabularea în cartea funciară a sectorului de drum "*Varianta ocolire a Municipiului Făgăraș"*, a rezultat suprafața de 9,1826 ha, conform masuratorilor din teren.  Astfel, valoarea de inventar aferentă suprafeței de teren de 9,1826 ha este de 762.521 lei, fiind calculată conform „Metodologiei de evaluare a activelor fixe şi corporale, aflate în proprietatea publică a statului, înregistrate în evidenţa tehnico-operativă în unităţi natural convenţionale evidenţiate în inventarul Ministerului Transporturilor, Construcţiilor şi Turismului”, prin metoda capitalizării venitului, aşa cum rezultă şi din Procesul Verbal de Reevaluare înregistrat cu nr. 53/03.06.2020.  Precizăm faptul că, sectorul de drum va fi transmis cu ampriza și toate elementele aferente acestui sector, așa cum sunt enumerate în Ordonanța Guvernului nr. 43/1997 privind regimul drumurilor, republicată, cu modificările şi completările ulterioare.  Realitatea datelor înscrise în anexă, precum și oportunitatea promovării proiectului de act normativ aparțin Ministerului Transporturilor, Infrastructurii și Comunicațiilor. Bunurile prevăzute în anexa la proiectul de act normativ nu sunt supuse cererilor de retrocedare, nu sunt grevate de sarcini și nu fac obiectul unor litigii aflate pe rolul instanțelor judecatorești, așa cum rezultă și din extrasele de carte funciară.  Menţionăm că, suprafaţa de teren de 9,1826 ha aferentă "Variantei ocolitoare a Municipiului Făgăraș" în lungime de 5,93 km, se desprinde din DN1 km 232+315, ocolește municipiul Făgăraș din partea de nord, intersectează DJ 104 în zona podului peste râul Olt și revine în DN1 la km 236+384, este înscrisă în cartea funciară, conform extraselor de carte funciară nr. 106390, nr. 106389, nr. 106392, nr. 106393, nr. 106391, nr. 105694, nr. 106394, 105692, nr. 105690, nr. 105689, nr. 105691.  Facem precizarea că, sectorul de drum Varianta ocolitoare a Municipiului Făgăraș, în lungime de 5,93 km, este înscris în inventarul bunurilor din domeniul public al statului cu valoarea de 1 leu, întrucât pe acest sector de drum nu au fost executate lucrări de investiții.  Mai precizăm că, durata investițiilor ce se vor realiza la nivelul Municipiului Fagăraș este de 5 ani de zile de la data semnarii protocolului de predare-preluare.  În cazul în care investițiile nu se realizează în termenul stabilit prin prezentul proiect de act normativ, sectorul de drum naţional, inclusiv terenul aferent, revine în domeniul public al statului, în conformitate cu prevederile legale în vigoare.  După realizarea investițiilor se vor face demersurile necesare conform legislației în vigoare, de trecere a sectorului de drum ce face obiectul prezentei hotărâri, în proprietatea statului și în administrarea Ministerului Transporturilor, Infrastructurii și Comunicațiilor. |

**Secţiunea 3.**

**Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Prezentul act normativ nu se referă la acest domeniu. |
| 11.Impactul asupra mediului concurenţial si domeniului ajutoarelor de stat | Proiectul de act normativ nu se referă la acest domeniu. |
| 2. Impactul asupra mediului de afaceri | Proiectul de act normativ nu se referă la acest domeniu. |
| 21.Impactul asupra sarcinilor administrative | Proiectul de act normativ nu se referă la acest domeniu. |
| 22.Impactul asupra întreprinderilor mici şi mijlocii | Proiectul de act normativ nu se referă la acest domeniu. |
| 3. Impactul social | Proiectul de act normativ nu se referă la acest domeniu. |
| 4. Impactul asupra mediului | Proiectul de act normativ nu se referă la acest domeniu. |
| 5. Alte informaţii | Nu au fost identificate |

**Secţiunea 4.**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

**–mii lei –**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent |  | Următorii  4 ani | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetareplus/minus, din care:  a) bugetul de stat, din acesta:  (i) impozit pe profit;  (ii) impozit pe venit;  b) bugetele locale:  (i) impozit pe profit;  c) bugetul asigurărilor sociale de stat:  (i)contribuţii de asigurări. |  |  |  |  |  |  |
| 2. Modificări ale cheltuielilor bugetare, plus/minus, din care:  a) bugetul de stat, din acesta:  (i) cheltuieli de personal;  (ii) bunuri si servicii;  b) bugetele locale:  (i) cheltuieli de personal;  (ii) bunuri şi servicii;  c) bugetul asigurărilor sociale de stat:  (i) cheltuieli de personal;  (ii) bunuri şi servicii. |  |  |  |  |  |  |
| 3. Impact financiar, plus/minus, din care:  a) bugetul de stat;  b) bugetele locale. |  |  |  |  |  |  |
| 4.Propuneri pentru acoperirea creşterii cheltuielilor bugetare |  |  |  |  |  |  |
| 5.Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7.Alte informaţii | Nu au fost identificate. | | | | | |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrarii în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | Proiectul de Hotărâre a Guvernului nu se referă la acest domeniu. |
| 11. Compatibilitatea proiectului de act normativ cu legislaţia în domeniul achiziţiilor publice | Proiectul de Hotărâre a Guvernului nu se referă la acest domeniu |
| 2. Conformitatea proiectului de act normativ cu legislaţia comunitară în cazul proiectelor ce transpun prevederilor comunitare | Proiectul de Hotărâre a Guvernului nu se referă la acest domeniu |
| 3. Măsuri normative necesare aplicării directe a actelor normative comunitare | Proiectul de Hotărâre a Guvernului nu se referă la acest domeniu |
| 4. Hotărâri ale Curţii de Justiţie a Uniunii Europene | Proiectul de Hotărâre a Guvernului nu se referă la acest domeniu |
| 5.Alte acte normative şi/sau documente internaţionale din care decurg angajamente | Proiectul de Hotărâre a Guvernului nu se referă la acest domeniu |
| 6. Alte informaţii | Nu au fost identificate. |

**Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest domeniu. |
| 4.Consultările desfăşurate în cadrul consiliilor interministeriale, în conformitate cu prevederile HG nr. 750/2005 privind constituirea consiliilor interministeriale permanente | Proiectul de act normativ nu este supus consultărilor comisiilor interministeriale. |
| 5.Informaţii privind avizarea de către  a)Consiliul Legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Proiectul de act normativ nu necesita aceste avize. |
| 6. Alte informaţii | Nu au fost identificate. |

**Secţiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1.Informarea societăţii civile  cu privire la necesitatea elaborării proiectului de act normativ | Proiectul prezentului act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu produce nici un impact asupra acestui domeniu. |
| 3. Alte informaţii | Nu au fost identificate. |

**Secţiunea 8.**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Predarea – preluarea sectoarului de drum și a terenului aferent, care face obiectul prezentului proiect de act normativ se face pe bază de protocol încheiat între părţile interesate, în termen de 30 de zile de la data intrării în vigoare a prezentei hotărâri. |
| 2. Alte informaţii | Nu au fost identificate. |

Pentru considerentele de mai sus, am elaborat alăturat proiectul de Hotărâre a Guvernului privind modificarea datelor tehnice și actualizarea valorii de inventar a unui imobil reprezentând teren în anexa nr. 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului și transmiterea unui sector de drum naţional, inclusiv a terenului aferent, din domeniul public al statului și din administrarea Ministerului Transporturilor, Infrastructurii și Comunicațiilor, în domeniul public al municipiului Făgăraș, precum şi declasarea acestuia din categoria funcţională a drumurilor de interes naţional şi încadrarea acestuia în categoria funcţională a drumurilor de interes local,care, în forma prezentată a fost avizat de ministerele interesate şi pe care îl supunem spre aprobare.

**MINISTRUL TRANSPORTURILOR, INFRASTRUCTURII**

**ŞI COMUNICAŢIILOR**

**LUCIAN NICOLAE BODE**

**AVIZĂM FAVORABIL:**

**MINISTRUL LUCRĂRILOR PUBLICE, DEZVOLTĂRII**

**ȘI ADMINISTRAŢIEI**

**ION ŞTEFAN**

**MINISTRUL FINANȚELOR PUBLICE**

**VASILE FLORIN CȊŢU**

**MINISTRUL JUSTIŢIEI**

**MARIAN CĂTĂLIN PREDOIU**

**SECRETAR GENERAL**

**ȘTEFANIA-GABRIELLA FERENCZ**

**DIRECȚIA AVIZARE**

**DIRECTOR**

**DANIELA DEUȘAN**

**DIRECȚIA ECONOMICĂ**

**DIRECTOR**

**PETRE NEACȘA**

**DIRECȚIA ACHIZIȚII PUBLICE ȘI ADMINISTRAREA**

**DOMENIULUI PUBLIC**

**DIRECTOR**

**GEORGETA MAGDALENA BRATU**

**DIRECȚIA GENERALĂ INVESTIȚII, PROIECTE STRATEGICE**

**ȘI MONITORIZARE PROIECTE**

**DIRECTOR GENERAL**

**MIHAELA MOCANU**

**DIRECȚIA INVESTIȚII ȘI MONITORIZARE**

**DIRECTOR**

**ELENA POPA**